**DACĂ TU MĂ IUBEŞTI**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DACĂ TU MĂ IUBEŞTI

Dacă tu mă iubeşti, universul

Se poate opri din mişcare.

Te caut, te mângâi cu versul

Copilă cu ochii de soare.

Când mâna ta blândă, duioasă,

Mi-atinge obrazul, lumini

Se-aprind şi mă ard, preafrumoasă

Copilă cu ochii senini.

De pe buzele tale sărutul

Izvor mi-e de dor şi fiori.

Din dragostea ta îmi fac scutul,

Copilă cu ochi arzători.

Pribeag pe câmpia stelară,

Luceafăr, la mine cobori.

Te iubesc şi e capăt de vară,

Copilă cu ochi visători.

Dacă tu mă iubeşti, în iubire

Se sfarmă zăgazuri şi stânci.

Eşti calea spre nemărginire,

Copilă cu ochii adânci.